** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonas novada pašvaldības saistošie noteikumi Nr. 4  
Madonā, 2025. gada 30. septembra domes lēmums Nr. 194 (protokols Nr. 9, 32. p.)

#### **Par dzīvojamo telpu izīrēšanu kvalificētam speciālistam Madonas novadā**

*Izdoti saskaņā ar likuma "Par palīdzību  
dzīvokļa jautājumu risināšanā"  
21.1 panta otro daļu un 21.2 panta otro daļu*

1. **Vispārīgie jautājumi**
2. Saistošie noteikumi (turpmāk - noteikumi) nosaka kārtību, kādā Madonas novada pašvaldība (turpmāk – pašvaldība) sniedz palīdzību kvalificēta speciālista (turpmāk – speciālists) nodrošināšanai ar dzīvojamo telpu (turpmāk – palīdzība).
3. Lēmumu par tiesībām saņemt palīdzību vai par atteikumu saņemt palīdzību pieņem Madonas novada pašvaldības domes Dzīvokļu jautājumu komisija (turpmāk – Komisija).
4. Lēmumu par dzīvojamās telpas īres līguma slēgšanu un īres līguma pagarināšanu pieņem Madonas novada pašvaldības dome (turpmāk – Dome).
5. Madonas novada Centrālās administrācijas (turpmāk – Centrālā administrācija) atbildīgais speciālists kārto palīdzības reģistru (turpmāk – Palīdzības reģistrs) un veic dzīvojamo telpu uzskaiti, kurām noteikts speciālistam izīrējamas dzīvojamās telpas statuss.
6. Komisija pieņem atzinumu par speciālistam izīrējamas dzīvojamās telpas statusa piešķiršanu un iesniedz to pašvaldības domei lēmuma pieņemšanai.
7. **Speciālisti, kuriem sniedzama palīdzība nodrošināšanai ar dzīvojamo telpu**
8. Uz palīdzību var pretendēt speciālists:
   1. kurš ieguvis profesionālo vai augstāko izglītību, kas nepieciešama konkrētā darba vai amata veikšanai;
   2. kurš līdz 60 mēnešiem strādā vai ir uzaicināts strādāt pašvaldības administratīvajā teritorijā esošā valsts vai pašvaldības iestādē vai kapitālsabiedrībā šo Noteikumu 7. punktā minētajās nozarēs un kurš saņēmis darba devēja apliecinājumu par darba tiesisko attiecību nodibināšanu un pamatojumu par nepieciešamību izīrēt dzīvokli speciālistam;
   3. ja speciālistam vai viņa laulātajam pašvaldības administratīvajā teritorijā neatrodas piederoša dzīvojamā telpa.
9. Dzīvojamo telpu, kurai pašvaldības dome ir noteikusi speciālistam izīrējamas dzīvojamās telpas statusu, pašvaldība ir tiesīga izīrēt:
   1. speciālistam ar profesionālo vai augstāko izglītību, kurš nodarbināts Madonas novadā pašvaldības attīstības programmā ietvertajās attīstāmajās nozarēs un veic ar valsts vai pašvaldības funkciju nodrošināšanu saistītus pārvaldes uzdevumus šādās jomās, kurās konstatēts nepietiekams kvalificētu speciālistu nodrošinājums:
      1. veselības un sociālo pakalpojumu nozarē;
      2. izglītības nozarē;
      3. kultūras nozarē;
      4. pārvaldības organizēšanas un nodrošināšanas jomā;
      5. inženierzinātņu nozarē.
10. **Kārtība, kādā izīrē dzīvojamo telpu speciālistam**
11. Speciālists, kurš noslēdzis darba līgumu vai ir uzaicināts dibināt darba tiesiskās attiecības (ja darba līgums vēl nav noslēgts), iesniedz pašvaldībā iesniegumu par dzīvokļa izīrēšanu kvalificētam speciālistam, norādot speciālista ģimenes sastāvu un pašreizējo dzīvesvietu un pievienojot šādus dokumentus:
    1. darba līguma apliecinātu kopiju;
    2. speciālista kvalifikāciju apliecinoša dokumenta apliecinātu kopiju gadījumā, ja pašvaldība to nevar iegūt;
    3. darba devēja apliecinājumu par darba tiesisko attiecību nodibināšanu un pamatojumu nepieciešamībai izīrēt dzīvokli speciālistam;
    4. citus dokumentus, kas pamato iesniegumā izteikto lūgumu.
12. Madonas novada Centrālās administrācijas atbildīgais speciālists atbilstoši normatīvajiem aktiem sagatavo un pārbauda informāciju, tostarp pašvaldībai pieejamās datu bāzēs.
13. Ja speciālists atbilst normatīvo aktu prasībām, Komisija atzīst speciālistu par tiesīgu saņemt palīdzību, un speciālists tiek reģistrēts Palīdzības reģistrā. Atteikumu saņemt palīdzību Komisija pieņem, ja speciālists neatbilst normatīvo aktu prasībām.
14. Ja speciālists atzīts par tiesīgu saņemt palīdzību un pašvaldības rīcībā ir brīva dzīvojamā telpa, Dome pieņem 3. punktā minēto lēmumu.
15. Gadījumos, kad pašvaldība nav speciālista darba devējs, ar darba devēju tiek slēgts sadarbības līgums, un īres līgums ar speciālistu tiek slēgts tikai ar speciālista darba devēja piekrišanu.
16. Ar speciālistu, kurš uzaicināts strādāt atbilstošajā valsts vai pašvaldības iestādē vai valsts vai pašvaldības kapitālsabiedrībā, īres līgums slēdzams, ja speciālists ir noslēdzis darba līgumu.
17. Komisija pieņem lēmumu par speciālista izslēgšanu no Palīdzības reģistra, ja speciālists neatbilst noteikumu 6.punkta prasībām.

**IV. Lēmumu apstrīdēšanas un pārsūdzēšanas kārtība**

1. Komisijas lēmumu var apstrīdēt Madonas novada pašvaldības Administratīvo aktu strīdu komisijā. Iesniegums par lēmuma apstrīdēšanu iesniedzams pašvaldībā [Administratīvā procesa likuma](https://likumi.lv/ta/id/55567-administrativa-procesa-likums) noteiktajā kārtībā.
2. Pašvaldības domes lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.

**V. Noslēguma jautājumi**

1. Noteikumi stājas spēkā 2026. gada 1. janvārī.
2. Atzīt par spēku zaudējušiem Madonas novada pašvaldības 2022. gada 28. jūlija saistošos noteikumus Nr. 26 “Par dzīvojamo telpu izīrēšanu kvalificētam speciālistam Madonas novadā”.

Domes priekšsēdētājs A. Lungevičs